Abazali abafuna ukubonelela abantwana babo ngemfundo yasekhaya kufuneka babhalise kwi- WCED.
Oku kubhalisa kujongene neemfuno zomfundi lowo.
Imfundo ekubonelelwa ngayo ekhayeni apho iya kumelana nezona mfuno zingundoqo zemfundo efumaneka kwizikolo zikarhulumente.
Le mfundo yasekhaya iya kuba yekumgangatho ongekho sezantsi komgangatho wemfundo enikezelwa kwizikolo zikarhulumente.
Abazali baya kuthobela nayiphi na imiqathango emiselwe yiNtloko yeSebe lezeMfundo.
Oku kubhalisa kungarhoxiswa.
Yazise umzali ze imnike nezizathu zoko.
Inike umzali ithuba lokuba azithethelele.
Umzali angafaka isibheno kuMphathiswa wephondo kwezeMfundo ngokukhatywa kwesicelo sakhe sokubhalisa umfundi okanye ukurhoxiswa koko kubhaliswa.
Ukuba umfundi obebhaliselwe imfundo yasekhaya uthi ekuhambeni kwexesha amkelwe kwisikolo sikarhulumente okanye esizimeleyo, umzali kufuneka acele iNtloko yeSebe lezeMfundo ngembalelwano ukuba iphelise ukubhaliselwa imfundo yasekhaya komfundi lowo.
Izicelo zenziwa kwiphetshana lesicelo elenzelwe oko elinokufumaneka kweli Sebe.
Umzali kufuneka angenise elo phetshana lesicelo ligcwalisiweyo nekopi yesiqinisekiso sokuzalwa komfundi lowo.